
ΠΕΡΙΕΧΟΜΕΝΑ 


Διαπίστωση του κατεπείγοντος των αναγκών πρόσληψης προσωπι¬ 
κού στο Δήμο Αμυνταίου Ν. Φλώρινας.. . .'7.15 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Διαδικασίες, προϋποθέσεις και όροι ένταξης επενδύσεων στα Μεσο¬ 
γειακά Ολοκληρωμένα Προγράμματα (Μ.Ο.Π.). 

Τροποποίηση της Γ/7457/31.5.1988 απόφασης του Υπουργού 
Εθνικής Οικονομίας «Διαδικασίες, προϋποθέσεις και όροι έντα¬ 
ξης επενδύσεων στα Μεσογειακά Ολοκληρωμένα Προγράμματα 
(Μ.Ο,Π.)». 

Καθορισμός προθεσμιών και διαδικασιών εκλογής αιρετών εκπρο¬ 
σώπων των υπαλλήλων στα Υπηρεσιακά Συμβούλια του Υπουρ¬ 
γείου Οικονομικών.. 

Τροποποίηση της παραγ. 1 εδαφ. (α) της Φ. 557/οικ. 450/ 
14.3.88 απόφασης του Υπουργού Υγείας, Πρόνοιας και Κοι¬ 
νών. Ασφαλίσεων. 

Τροποποίηση της παρ. 1 εδάφ. α' της Φ 557/οικ. 160/88 απόφα¬ 
σης του Υπουργού Υγείας, Πρόνοιας και Κοινών. Ασφαλί¬ 
σεων.·. 

Τροποποίηση και συμπλήρωση του οργανισμού του Νομαρχιακού 
Γενικού Νοσοκομείου Βέροιας. 

Τροποποίηση καταστατικών διατάξεων Ταμείου Συντάξεως και 
Προνοίας Προσωπικού Αγροτικής Τραπέζης Ελλάδος. 

Ανάθεση έργου με μίσθωση από το Παν/μιο Αιγαίου. 

Τροποποίηση απόφασης συγχώνευσης Υπηρεσιακών και Υπηρεσια¬ 
κών Πειθαρχικών Συμβουλίων της Γενικής Γραμματείας Αθλη¬ 
τισμού. ..... 

Χαρακτηρισμός ως ιστορικών διατηρητέων μνημείων των δύο μετο- 
χιακών κτισμάτων της Ιεράς Μονής Αγ. Παύλου στη Ν. Φώκαια 
Χαλκιδικής. 

Πρόσληψή προσωπικού με σχέση εργασίας ιδιωτικού δικαίου ορι¬ 
σμένου χρόνου στο Επιμελητήριο Μαγνησίας. 

Πρόσληψη προσωπικού με σχέση εργασίας ιδιωτικού δικαίου ορι¬ 
σμένου χρόνου στο Επιμελητήριο Καβάλας. 

Σύμβαση μίσθωσης έργου από το ΚΑΠΗ Κορυδαλλού. 

Διαπίστωση του κατεπείγοντος των αναγκών πρόσληψης προσωπι¬ 
κού από το Δήμο Αμυνταίου Ν. Φλώρινας. 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Γ/7457 (1) 

Διαδικασίες, προϋποθέσεις και όροι ένταξης επενδύσεων στα Μεσο¬ 
γειακά Ολοκληρωμένα Προγράμματα (Μ.Ο.Π.). 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τον κανονισμό της ΕΟΚ 2088/1985. 

2. Τον κανονισμό της ΕΟΚ 1787/1984. 

3. ΤοΝ. 1262/82 «για την παροχή κινήτρων ενίσχυσης της Οικονο¬ 
μικής και Περιφερειακής Ανάπτυξης της χώρας και τροποποίηση συνα¬ 
φών διατάξεων», όπως ισχύει. 

4. Το Ν. 1682/87 και ειδικότερα το άρθρο 2 αυτού. 

5. Το άρθρο 23 του Ν. 1558/85 «Κυβέρνηση και Κυβερνητικά Όρ¬ 
γανα» (ΦΕΚ 137/Α-/26.7.85). 

6. Την Α9211 /ΔΙΟΝΟΣΕ/737/3.12.87 απόφαση του Πρωθυ¬ 
πουργού και του Υπουργού Εθνικής Οικονομίας «ανάθεση αρμοδιοτή¬ 
των στους Υφυπουργούς Εθνικής Οικονομίας» (ΦΕΚ 702/Β - / 
4.12.87). 

7. Την απόφαση ΙΕ/5531/13.5.87 «περί καθορισμού Στοιχείων 
Αξιολόγησης Τουριστικών Επενδύσεων Πρωτογενή Τομέα Παραγω¬ 
γής, Κριτηρίων και Τρόπου Προσδιορισμού Επιχορήγησης Ν. 1262/ 
82», όπως τροποποιήθηκε. 

8. Την απόφαση ΙΕ/5532/13.5.87 «περί καθορισμού Στοιχείων 
Αξιολόγησης Τουριστικών Επενδύσεων Δευτερογενή Τομέα, Παραγω¬ 
γής, Κριτηρίων και Τρόπου Προσδιορισμού Επιχορήγησης του Ν. 
1262/82», όπως τροποποιήθηκε. 

9. Την απόφαση ΙΕ/5533/13.5.87 «περί καθορισμού Στοιχείων 
Αξιολόγησης Τουριστικών Επενδύσεων, Κριτηρίων και Τρόπου Προσ¬ 
διορισμού Επιχορήγησης του Ν. 1266/82», όπως τροποποιήθηκε. 

10. Τις ΙΕ/7503/16.6.87 και ΙΕ/4914/28.4.87 αποφάσεις του 
Υπουργού Εθνικής Οικονομίας «Διαδικασίες, Προϋποθέσεις και όροι 
ένταξης επενδύσεων στα Μεσογειακά Ολοκληρωμένα Προγράμματα 
(ΜΟΠ)», αποφασίζουμε: 

Άρθρο 1. 

Στα ΜΟΠ μπορούν να υπαχθούν: 

α) Παραγωγικές επενδύσεις του μεταποιητικού τομέα. (Υπογράφει 
και ο Υπουργός Βιομηχανίας). 

β) Παραγωγικές επενδύσεις σύγχρονης τεχνολογίας του πρωτογενή 
τομέα και 

γ) Επενδύσεις σε ξενοδοχειακές μονάδες και ξενώνες. 






















ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


Άρθρο 2. 

1. Αιτήσεις που υποβάλλονται από 1.6.1988 μέχρι 31.12.1988 για 
υπαγωγή επενδυτικών σχεδίων στις διατάξεις του Ν. 1262/82 και 
έχουν τις προϋποθέσεις υπαγωγής στο Νόμο αυτό, είναι επιλέξιμες για 
υπαγωγή στα ΜΟΠ, εφόσον πληρούν τα αναφερόμενα στο άρθρο 4 της 
απόφασης αυτής κριτήρια και το ζητήσει με την αίτησή του ο επενδυτι¬ 
κός φορέας. 

2. Επενδυτικές προτάσεις του τομέα μεταποίησης που έχουν υποβλη¬ 
θεί αλλά δεν έχει μέχρι την υπογραφή της απόφασης αυτής εκδοθεί από¬ 
φαση υπαγωγής στο Ν. 1262/82 μπορούν να εξετασθούν, για υπα¬ 
γωγή στα ΜΟΠ, ύστερα από αίτηση του επενδυτή, εφόσον πληρούν τα 
αναφερόμενα στο άρθρο 4 της απόφασης αυτής κριτήρια. 

3. Αιτήσεις υπαγωγής επενδυτικών προτάσεων στα ΜΟΠ που έχουν 
υποβληθεί ή θα υποβληθούν μέχρι 31.5.1988 εξετάζονται εφόσον πλη¬ 
ρούν είτε τα αναφερόμενα στη ΙΕ/7503/16.6.87 απόφασή μας κριτή¬ 
ρια είτε τα αναφερόμενα στην απόφαση αυτή κριτήρια. 

4. Οι υποβαλλόμενες προτάσεις εξετάζονται από τις αρμόδιες Γνω- 
μοδοτικές Επιτροπές του άρθρου 8 του Ν. 1262/82, όπως ισχύει. 

Άρθρο 3. 

.1. Στις επιχειρήσεις, που πραγματοποιούν παραγωγικές επενδύσεις 
του άρθρου 1 τής απόφασης αυτής και υπάγονται στα ΜΟΠ, χορηγείται 
πρόσθετη επιχορήγηση, πέραν των παρεχομένων κινήτρων με βάση τα 


κριτήρια του Ν. 1262/82, ως εξής: 

Πρόσθετη επιχορήγηση 

Περιοχή Ν. 1262/82 ! . 

(ποσοστιαίες μονάδες) 

Α’ 

10 

Β' 

10 

Γ 

20 

. Δ’ 

20 


Η παραπάνω επιχορήγηση παρέχεται στο κόστος της παραγωγικής 
επένδυσης ανεξάρτητα από το ύψος αυτής και σε καμία περίπτωση δεν 
μπορεί να υπερβαίνει συνολικά το όριο των 50 ποσοστιαίων μονάδων 
για τις περιοχές Α’, Β’ και το όριο των 60 ποσοστιαίων μονάδων για τις 
περιοχές Γ’, Δ'. Το ποσοστό επιδότησης επιτοκίου υπολογίζεται με βάση 
τα κριτήρια του Ν. 1262/82 (ΙΕ/5531/13.5.87, ΙΕ/5532/13.5.87 
και ΙΕ/5533/13.5.87 αποφάσεις του Υπουργού Εθνικής Οικονομίας), 
όπως τροποποιήθηκαν για το τραπεζικό δάνειο που απαιτείται για την 
πραγματοποίηση της επένδυσης ανεξάρτητα από το ύψος αυτής. 

2. Η ελάχιστη ίδια συμμετοχή του φορέα στην επενδυτική δαπάνη 
ορίζεται σε ποσοστό 20%. 

Διευκρινίζεται ότι για τον προσδιορισμό του ύψους της επιχορήγησης 
σύμφωνα με τις ΙΕ/5531/13.5.87, ΙΕ/5532/ί3.5.87 και ΙΕ/ 
5533/13.5.87 αποφάσεις του Υπουργού Εθνικής Οικονομίας, όπως 
τροποποιήθηκαν, στη βαθμολόγηση του κριτηρίου «βαθμός ίδιας συμ¬ 
μετοχής» λαμβάνονται υπόψη τα προβλεπόμενα στο Ν. 1262/82, 
όπως ισχύει, ελάχιστα όρια ίδιας συμμετοχής κατά περιοχή. 

Η ίδια συμμετοχή θα καταβάλλεται σε μετρητά και θα αποτελεί μετο¬ 
χικό κεφάλαιο της Εταιρείας. Στην ίδια συμμετοχή συμπεριλαμβάνεται 
και η αξία του απαραίτητου οικοπέδου. Για τις υφιστάμενες επιχειρή¬ 
σεις, εκτός από την αύξηση του μετοχικού κεφαλαίου με νέα μετρητά κε¬ 
φάλαια, μπορούν να θεωρηθούν ως ίδια συμμετοχή τα υφιστάμενα απο- 
θεματικά πλην του τακτικού, χωρίς αυτά να αποτελέσουν αύξηση του 
μετοχικού κεφαλαίου. 

Στην περίπτωση αυτή θα πρέπει η επιχείρηση να έχει αποδεδειγμένα 
διαθέσιμα κεφάλαια και επάρκεια για τις ανάγκες της σε μόνιμο κεφά¬ 
λαιο κίνησης και να εξασφαλίζεται ένα υγιές χρηματοδοτικό σχήμα μετά 
.την ολοκλήρωση της επένδυσης. 

Η δαπάνη της επένδυσης πέρα από την ίδια συμμετοχή και την επι¬ 
χορήγηση του δημοσίου καλύπτεται με δάνειο από το Ελληνικό Τραπε¬ 
ζικό Σύστημα ή Τράπεζες του εξωτερικού. 

„ Άρθρο 4. 

1. Τα κριτήρια επιλογής των επενδυτικών προτάσεων για υπαγωγή 
στα ΜΟΠ αναφέρονται ιδίως: 

στην ενίσχυση μονάδων υψηλής τεχνολογίας και στην εφαρμογή 


μεθόδων υψηλής τεχνολογίας σε παραδοσιακούς κλάδους. 

. - στη συμβολή της επένδυσης στην οικονομική ολοκλήρωση της πε¬ 
ριοχής του τόπου εγκατάστασής της. 

- στη συμβολή της επένδυσης στην αντιμετώπιση των διαρθρωτικών 
αδυναμιών του κλάδου στον οποίο εντάσσεται. 

στη δυνατότητα της επιχείρησης να είναι ανταγωνιστική σε διεθνές 
επίπεδο. 

- στην ισόρροπη περιφερειακή ανάπτυξη. 

- στο μέγεθος και το είδος της επένδυσης. 

- στην προώθηση της κοινής πιχειρηματικής δράσης (σε κοινοτικό 
επίπεδο). 

Ειδικότερα η πλήρωση ορισμένων από τα παραπάνω κριτήρια αποτε¬ 
λεί προϋπόθεση υπαγωγής στα ΜΟΠ, όπως αναφέρεται παρακάτω. Τα 
υπόλοιπα, που είναι κυρίους ποιοτικά κριτήρια, τίθενται στην κρίση της 
Γνωμοδοτικής Επιτροπής. 

2. Οι ειδικές επενδύσεις του άρθρου 9 παράγρ. Ια, β, γ και δ είναι 
επιλέξιμες για υπαγωγή στα ΜΟΠ ανεξάρτητα από την περιοχή εγκα- 
τάστασης·του Ν. 1262/82. 

Οι υπόλοιπες επενδύσεις του μεταποιητικού τομέα είναι επιλέξιμες 
για υπαγωγή στα ΜΟΠ εφόσον .ικανοποιούν τα δύο (2) από τα ακό¬ 
λουθα τρία (3) κριτήρια: 

α) Το ποσοστό της προστιθέμενης αξίας ως προς την ακαθάριστη 
αξία παραγωγής στον κλάδο που εντάσσεται η επένδυση, όπως αυτό 
αναφέρεται στην ΙΕ/5532/13.5.87 απόφαση του Υπουργού Εθνικής 
Οικονομίας, όπως ισχύει, θα πρέπει να είναι τουλάχιστον 25%. 

β) Ο προϋπολογισμός του επενδυτικού σχεδίου θα πρέπει να υπερβαί¬ 
νει τα 300 εκατ. δρχ. 

γ) Η επένδυση να πραγματοποιείται σε ειδική ζώνη της παραγρ. 3 
του άρθρου 3 του Ν. 1262/82 ή σε οιοδήποτε νησί της ελληνικής επι¬ 
κράτειας ή στη Θράκη ή στη ζώνη των 20 χλμ. από τη μεθοριακή 
γραμμή. 

3. Προκειμένου να επιλεγεί μία επένδυση του Πρωτογενή τομέα 
(εδάφιο β' παρ. 1 άρθρο 2 του Ν. 1262/82, όπως ισχύει) για υπαγωγή 
στα ΜΟΠ, θα πρέπει ο προϋπολογισμός του επενδυτικού σχεδίου να 
υπερβαίνει τα 80 εκατ. δρχ. 

4. Τέλος, προκειμένου να επιλεγεί επένδυση σε ξενοδοχειακή μονάδα 
ή ξενώνα για υπαγωγή στα ΜΟΠ, θα πρέπει να ικανοποιεί τουλάχιστον 
τρία από τα ακόλουθα κριτήρια, όπως αυτά περιγράφονται στην από¬ 
φαση ΙΕ/5533/13.5.87 του Υπουργού Εθνικής Οικονομίας, όπως 
ισχύει. 

α) Η επένδυση θα πρέπει να πραγματοποιείται σε οποιαδήποτε ζώνη, 
όπως αναφέρεται στην παραπάνω απόφαση εκτός της ζώνης τουριστι¬ 
κής ανάσχεσης. 

β) Να αφορά μονάδα ΑΑ' ή Α' τάξης, σύμφωνα με την έγκριση του 
ΕΟΤ. 

γ) Να αφορά μονάδες που διαθέτουν εγκαταστάσεις εξυπηρέτησης ει¬ 
δικών μορφών τουρισμού (θεραπευτικού, χειμερινού, αθλητικού, σύνε- 
δριακού) και 

δ) Ο προϋπολογισμός του επενδυτικού σχεδίου θα πρέπει να υπερβαί¬ 
νει τα 300 εκατ. δρχ. 

Άρθρο 5. 

1. Με αποφάσεις του Υπουργού Εθνικής Οικονομίας και του κατά 
περίπτωση αρμόδιου Υπουργού που δημοσιεύονται σε περίληψη στην 
Εφημερίδα της Κυβερνήσεως, καθορίζονται οι υποχρεώσεις και τα δι¬ 
καιώματα του Δημοσίου και των επενδυτών και ειδικότερα το ποσοστό 
της επιχορήγησης και επιδότησης επιτοκίου οι όροι εκτέλεσης της συ¬ 
γκεκριμένης επένδυσης, ο τρόπος χρηματοδότησης και οι κυρώσεις σε 
βάρος του επενδυτή σε περίπτωση παράβασης των υποχρεώσεών του. 

2. Οι παραπάνω αποφάσεις είναι δυνατόν να τροποποιούνται με 
όμοια απόφαση που εκδίδεται ύστερα από γνώμη της προβλεπόμενης 
από το άρθρο 8 του Ν. 1262/82, όπως ισχύει, Γνωμοδοτικής Επιτρο¬ 
πής μετά από αίτηση του επενδυτή. 

3. Το Υπουργείο Εθνικής Οικονομίας μεριμνά για την προώθηση 
στην ΕΟΚ των επενδύσεων που έχουν εγκριθεί για ένταξη και συνχρη- 
ματοδότηση από τα ΜΟΠ. 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Άρθρο 6. 

1. Ο έλεγχος της προόδου των επενδυτικών έργων και γενικότερα 
των επενδύσεων, ανεξάρτητα αν βρίσκονται σε εκτέλεση ή έχουν περα- 
τωθεί γίνεται από Όργανα Ελέγχου, σύμφωνα με τα οριζόμενα στην 
παράγραφο 2 του άρθρου 8 του Ν. 1262/82, όπως ισχύει και τις ισχύ- 
ουσες ή εκδοθησόμενες σχετικές αποφάσεις του Υπουργού Εθνικής Οι¬ 
κονομίας. 

2. Για την εκταμίευση και την καταβολή της επιχορήγησης καθώς 
και τα απαιτούμενα δικαιολογητικά έχουν ανάλογα εφαρμογή οι διατά¬ 
ξεις του Ν. 1262/82, όπως ισχύει, και οι ισχύουσες ή εκδοθησόμενες 
σχετικές αποφάσεις του Υπουργού Εθνικής Οικονομίας. 

. Άρθρο 7. 

Οι διατάξεις του Ν. 1262/82, όπως ισχύει, έχουν εφαρμογή για τα 
λοιπά θέματα που δεν ρυθμίζονται στην απόφαση αυτή. 

Άρθρο 8. 

Η ισχύς της απόφασης αυτής αρχίζει από της υπογραφής ΐης. 

Άρθρο 9. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 31 Μαΐου 1988 

Ο ΥΦΥΠΟΥΡΓΟΣ 

ΘΕΟΔΩΡΟΣ ΚΑΡΑΤΖΑΣ 
-♦- 

Αριθ. Γ/12612 (2) 

Τροποποίηση της Γ/7457/31.5.1988 απόφασης του Υπουργού Εθνι¬ 
κής Οικονομίας «Διαδικασίες, προϋποθέσεις και όροι ένταξης επεν¬ 
δύσεων στα Μεσογειακά Ολοκληρωμένα Προγράμματα 

(Μ.Ο.Π.)». 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τον κανονισμό της ΕΟΚ 2088/1985. 

2. Τον κανονισμό της ΕΟΚ 1787/1984. 

"3. Το Ν. 1262/82 «για την παροχή κινήτρων ενίσχυσης της Οικονο¬ 
μικής κάΓΠεριφερειακής Ανάπτυξης της χώρας και τροποποίηση συνα¬ 
φών διατάξεων», όπως ισχύει. 

4. Το Ν. 1682/87 και ειδικότερα το άρθρο 2 αυτού. 

5. Το άρθρο 23 του Ν. 1558/85 «Κυβέρνηση και Κυβερνητικά Όρ¬ 
γανα» (ΦΕΚ 137/Α’/26.7.85). 

6. Την Α9211/ΔΙΟΝΟΣΕ/737/3.12.87 απόφαση του Πρωθυ¬ 
πουργού και του Υπουργού Εθνικής Οικονομίαξ «ανάθεση αρμοδιοτή¬ 
των στους Υφυπουργούς Εθνικής Οικονομίας» (ΦΕΚ 702/Β - / 
4.12.87). 

7. Την απόφαση ΙΕ/5531 /13.5.87 «περί καθορισμού Στοιχείων 
Αξιολόγησης Επενδύσεων Πρωτογενή Τομέα Παραγωγής, Κριτηρίων 
και Τρόπου Προσδιορισμού Επιχορήγησης Ν. 1262/82», όπως τροπο¬ 
ποιήθηκε. 

8. Την απόφαση ΙΕ/5532/13.5.87 «περί καθορισμού Στοιχείων 
Αξιολόγησης Επενδύσεων Δευτερογενή Τομέα Παραγωγής, Κριτηρίων 
και Τρόπου Προσδιορισμού Επιχορήγησης του Ν. 1262/82», όπως 
τροποποιήθηκε. 

9. Την απόφαση 1Ε/5533/13.5.87 «περί καθορισμού Στοιχείων 
Αξιολόγησης Τουριστικών Επενδύσεων,“^Κριτηρίων και Τρόπου Προσ¬ 
διορισμού Επιχορήγησης του Ν. 1262/82», όπως τροποποιήθηκε. 

10. Τη Γ/7457/31.5.1988 απόφαση του Υπουργού Εθνικής Οικο¬ 
νομίας «Διαδικασίες, Προϋποθέσεις και όροι ένταξης επενδύσεων στα 
Μεσογειακά Ολοκληρωμένα Προγράμματα (ΜΟΠ)», αποφασίζουμε: 

Άρθρο 1. 

Το πρώτο εδάφιο της παρ. 2 του άρθρου 4 της με αριθ. Γ/7457/ 
31.5.1988 (ΦΕΚ 337/Β'/6.6.1988) απόφασής μας, αντικαθίσταται 
ώς εξής: 

«2. Οι ειδικές επενδύσεις του άρθρου 9 παράγρ. Ια, β, γ και δ του Ν. 
1262/1982, όπως ισχύει, καθώς και οι επενδύσεις εξαιρετικά προηγ¬ 

μένης τεχνολογίας για παραγωγή προϊόντων ή υπηρεσιών είναι επιλέξι¬ 
μες για υπαγωγή στα ΜΟΠ ανεξάρτητα από την περιοχή, εγκατάστα¬ 
σης του νόμου αυτού, με την προϋπόθεση ότι για την εξέταση των επεν¬ 
δύσεων αυτών θα έχει προηγουμένως διαπιστωθεί η τήρηση των διατά¬ 
ξεων του Π.Δ. 84/84, όπου απαιτείται. 

Οι τελευταίες για τους σκοπούς της παρούσας απόφασης εξομοιώνο¬ 
νται με τις ειδικές επενδύσεις του άρθρου 8 παράγρ. 1 εδ. δ’». 

Άρθρο 2. 

1. Κατά τα λοιπά ισχύουν οι διατάξεις της Γ/7457/31.5.1988 
απόφασής μας. 

2. Η ισχύς της απόφασης αυτής αρχίζει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 19 Ιουλίου 1988 

Ο ΥΦΥΠΟΥΡΓΟΣ 

ΘΕΟΔΩΡΟΣ ΚΑΡΑΤΖΑΣ 

—-♦- 

Αριθ. 6018/4903 (3) 

Καθορισμός προθεσμιών και διαδικασιών εκλογής αιρετών εκπροσώ¬ 
πων των υπαλλήλων στα Υπηρεσιακά Συμβούλια του Υπουργείου 
Οικονομικών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Την αριθ. Α.Π. ΔΙΚΠΡ/Φ.80/30/8703/16.9.88 απόφαση του 
Υπουργού-Προεδρίας της Κυβέρνησης (ΦΕΚ 684/1988 τ.Β'). 

2. Το γεγονός ότι, λόγω αντικειμενικών δυσχερειών δεν έγινε δυνατό 
να συνταχθούν οι πίνακες εκλογέων και να τηρηθεί η λοιπή διαδικασία 
εκλογής των αιρετών εκπροσώπων των υπαλλήλων στα Υπηρεσιακά 
Συμβούλια του Υπουργείου Οικονομικών μέσα στις προθεσμίες που κα¬ 
θορίστηκαν με το άρθρο 18 της παραπάνω απόφασης του Υπουργού 
Προεδρίας της Κυβέρνησης και 

3. Το αριθ. Δ1ΚΠΡ/Φ.80/40/10120/27.10.1988 τηλετυπικό 
έγγραφο του Υπου'ργείου Προεδρίας της Κυβέρνησης, αποφασί¬ 
ζουμε: 

1. Ο καθορισμός των προθεσμιών του άρθρου 18 της αριθ. Α.Π. 
ΔΙΚΠΡ/Φ.80/30/8703/16.9.1988 του Υπουργού Προεδρίας της 
Κυβέρνησης για την τήρηση της διαδικασίας εκλογής των αιρετών εκ¬ 
προσώπων των υπαλλήλων στα Υπηρεσιακά Συμβούλια του Υπουρ¬ 
γείου Οικονομικών, καθώς και κάθε άλλη σχετική λεπτομέρεια να γίνει 
με απόφαση το Υπουργού Οικονομικών. 

2. Η παρούσα απόφαση, που ισχύει από 19 Σεπτεμβρίου. 1988, να 
δημοσιευθεί στην Εφημερίδα της Κυβερνήσεως και να κυρωθεί με νόμο. 

Αθήνα, 4 Νοεμβρίου 1988 

Ο ΥΠΟΥΡΓΟΣ 

ΔΗΜΗΤΡΗΣ ΤΣΟΒΟΛΑΣ 

- 4 - 

Αριθ. Φ 557/οικ. 3095 (4) 

Τροποποίηση της παραγ. 1 εδαφ. (α) της Φ. 557/οικ. 450/14.3.88 
απόφασης του Υπουργού Υγείας, Πρόνοιας και Κοινών. Ασφαλί¬ 
σεων. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝ. ΑΣΦΑΛΙΣΕΩΝ 

Έχοντας υπόψη: I 

1. Τις διατάξεις του άρθρου 14 του Ν. 1586/86 «Βαθμολογική 

διάρθρωση των θέσεων του Δημοσίου Ν.Π.Δ.Δ. και Ο.Τ.Α. και άλλες 
διατάξεις». , 

2. Τις διατάξεις του άρθρου 8 του Π.Δ/τός 611/77.’ ί 

3. Την παράγραφο 21 του άρθρου 23 του Ν. 1735/87. 

4. Το Π.Δ. 377/88 ΦΕΚ 179/25.8.88. 

5. Τη Φ. 577/οικ. 450/14.3.88 απόφαση, αποφασίζουμε: 
Τροποποιούμε την παράγρ. 1 εδαφ. (α) της Φ 557/οικ. 450/ & 

14.3.88 απόφασης ως εξής: 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


α. Από τρεις μονίμους υπαλλήλους με Α' βαθμό Προϊσταμένους Δ/ 
νσεων του Ταμείου, από τους οποίους ο ένας ορίζεται Πρόεδρος, με τους 
αναπληρωτές τους μονίμους υπαλλήλους με Α' βαθμό. 

Κατά τα λοιπά ισχύει η πιο πάνω απόφαση που τροποποείται. 

Η απόφαση αυτή να δημοσιευτεί στην Εφημερίδα της Κυβερνήαεως. 

Αθήνα, 7 Νοεμβρίου 1988 

.0 ΥΠΟΥΡΓΟΣ 

ΓΙΑΝΝΗΣ ΦΛΩΡΟΣ 
-♦- 

Αριθ. Φ 557/3048 (5) 

Τροποποίηση της παρ. 1 εδάφ. α' της Φ 557/οικ. 160/88 απόφασης 
του Υπουργού Υγείας, Πρόνοιας και Κοινών. Ασφαλίσεων. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 14 του Ν. 1586/86 «Βαθμολογική 

διάρθρωση των θέσεων του Δημοσίου Ν.Π.Δ.Δ. και Ο.Τ.Α. και άλλες 
διατάξεις». , 

2. Τις διατάξεις του άρθρου 8 του Π.Δ/τος 611/77. 

3. Την παράγρ. 21 του άρθρου 23 του Ν. 1735/87. 

4. Το Π.Δ. 179/Α'/25.8.88, 

5. Τη Φ 577/οικ. 160/28.1.88 απόφαση, αποφασίζουμε: 
Τροποποιούμε την παράγρ. 1 εδάφ. (α) της Φ 557/οικ. 160/ 

28.1.88 απόφασης ως εξής: 

«α. Από δύο μονίμους υπαλλήλους Α' βαθμού προϊσταμένους Δ/ 
νσεων του Ταμείου με αναπληρωτές δύο μονίμους υπαλλήλους Α' βαθ¬ 
μού και από ένα μόνιμο υπάλληλο Α’ βαθμού άλλου Ν.Π.Δ.Δ. ή Δημό¬ 
σιας Υπηρεσίας με τον αναπληρωτή του υπάλληλο Α' βαθμού. 

Από τους ανωτέρω υπαλλήλους ο ένας ορίζεται Πρόεδρος του Υπηρε¬ 
σιακού αυτού Συμβουλίου. 

Κατά τα λοιπά ισχύει η πιο πάνω απόφαση που τροποποιείται. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 7 Νοεμβρίου 

Ο ΥΠΟΥΡΓΟΣ 

ΓΙΑΝΝΗΣ ΦΛΩΡΟΣ 
-4- 


α2) Χειρουργικό με δύναμη ενενήντα (90) κρεβάτια. 

α3) Εργαστηριακό. 

β) Στα διατομεακά Τμήματα: 

βΐ) Επειγόντων περιστατικών. 

β2) Ημερήσιας Νοσηλείας. 

2. Κάθε τομέας διαρθρώνεται σε τμήματα και μονάδες ως εξής 
Α' ΠΑΘΟΛΟΓΙΚΟΣ ΤΟΜΕΑΣ 

α) Τμήματα 

αΐ) Ένα (1) Παθολογικό. 
α2) Ένα (1) Καρδιολογικό. 
α3) Ένα (1) Παιδιατρικό. 

α4) Ένα (1) Νέφρολογικό με Μονάδα Τεχνητού Νεφρού. 

Β'ΧΕΙΡΟΥΡΓΙΚΟΣ ΤΟΜΕΑΣ 
α) Τμήματα 

αΐ) Ένα (1) χειρουργικό. 

α2) Ένα (1) Ορθοπεδικό. 

α3) Ένα (1) Ουρολογικό. 

α4) Ένα (1) Οφθαλμολογικό. 

α5) Ένα (1) Ωτορινολαρυγγολογικό. 

α6) Ένα (1) Γυναικολογικό - Μαιευτικ' 

α7) Ένα (1) Αναισθησιολογικό. 

β) Μονάδες 

βΐ) Εντατικής θεραπείας. 
β2) Ανάνηψης. 

Γ' ΕΡΓΑΣΤΗΡΙΑΚΟΣ ΤΟΜΕΑΣ 
α) Τμήματα 

αΐ) Ένα (1) Μικροβιολογικό. 
α2) Ένα (1) Βιοχημικό. 
α3) Ένα (1) Αιματολογικό. 
α4) Ένα (1) Αιμοδοσίας. * 
α5) Ένα (1) Ακτινοδιαγνωστικό. 
α6) Ένα (1) Παθολογοανατομικό. 
α7) Ένα (1) Κυτταρολογϊκό. 
α8) Ένα (1) Φαρμακευτικό. 

3. Στους τομείς λειτουργούν τακτικά εξωτερικά Ιατρεία αντίστοιχων 
ειδικοτήτων με τις ειδικότητες των γιατρών που υπηρετούν στο Νοσο¬ 
κομείο. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 31 Οκτωβρίου 1988 


Αριθ. Α3β/οικ. 15938 (6) 

Τροποποίηση και συμπλήρωση του οργανισμού του Νομαρχιακού Γενι¬ 
κού Νοσοκομείου Βέροιας. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των παρ. 1, 2, 3 και 4 του άρθρου 10 του Ν. 
1397/83 «Εθνικό Σύστημα Υγείας» (ΦΕΚ 143/Α/83). 

2. Τις διατάξεις του Π.Δ/τος 87/86 «Ενιαίο Πλαίσιο οργάνωσης 
των Νοσοκομείων» (ΦΕΚ 32/Α/86). 

3. Την αρ. 10/24.3.1988 απόφαση του Διοικητικού Συμβουλίου 
του Νομαρχιακού Γενικού Νοσοκομείου Βέροιας, αποφασίζουμε: 

Άρθρο 1 

Η αρ. Α3β/οικ. 14169/8.8.1986 απόφαση «Αναμόρφωση του ορ¬ 
γανισμού του γενικού νοσοκομείου Βέροιας» (ΦΕΚ 5/Β/9.1.1987) 
τροποποιείται και συμπληρώνεται όπως στα επόμενα άρθρα: 

1 . Άρθρο 2 


Το άρθρο 7 αντικαθίσταται ώς εξής: 

«Άρθρο 7 

Διάρθρωση Ιατρικής Υπηρεσίας 

1. Η Ιατρική Υπηρεσία του Νοσοκομείου διαρθρώνεται: 
α) Στους τομείς: 

αΐ) Παθολογικό με δύναμη ενενήντα (90) κρεβάτια. 


Ο ΥΠΟΥΡΓΟΣ 

ΓΙΑΝΝΗΣ ΦΛΩΡΟΣ 
--- + - . 

Αριθ. Φ.46/3024 (7) 

Τροποποίηση καταστατικών διατάξεων Ταμείου Συντάξεως και Πρό¬ 
νοιας Προσωπικού Αγροτικής Τραπέζης Ελλάδος. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 5 του Ν. 2868/1922, σε συνδυασμό με 
τις διατάξεις του άρθρου 4 παράγραφος 8 του Ν. 5376/1932. 

2. Τις διατάξεις του Π.Δ/τος 105/3.3.88 (ΦΕΚ 46). 

3. Τις διατάξεις του άρθρου 113 παρ. 2, εδαφ. α του Π.Δ/τος 544/ 
1977 (ΦΕΚ 178), όπως αντικαταστάθηκαν από τις διατάξεις του άρ- 
θρου2παρ. 1 τουν. 728/197(7 (ΦΕΚ316)καιτουάρθρου5τουΠ.Δ/ 
τος 437/1985 (ΦΕΚ 157) σε συνδυασμό με τις διατάξεις της παρ. 3 
του άρθρου 1 της 680/1982 κοινής απόφασης των Υπουργών Προε¬ 
δρίας Κυβερνήσεως και Κοινωνικών Υπηρεσιών (ΦΕΚ 217). 

4. Τις διατάξεις των άρθρων 23 παρ. 1, στοιχ. στ' και 24 παράγρα¬ 
φος 1 και 2 στοιχ. γ, 26 παρ. 1 και 27 παρ. 1 στοιχ. δ του ν. 1558/ 
1985 (ΦΕΚ 137). 

5. Τις διατάξεις της 471/7.7,88 απόφασης του Πρωθυπουργού και 
του Υπουργού Υγείας, Πρόνοιας και Κοινωνικών Ασφαλίσεων (ΦΕΚ 
463). 

6. Τη γνώμη του Δ.Σ. του Ταμείου Συντάξεως και Προνοίας Προσω¬ 
πικού Α.Τ.Ε. που διατυπώθηκε στην 2117/30/24.11.1987 συνε¬ 
δρίασή του. 



ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

7. Τη γνώμη του Συμβουλίου Κοινωνικής Ασφάλειας στις 13η/ 
13.7.88, 16/3.8.88 και 24/19.10.88 συνεδριάσεις του της ΚΕ πε¬ 
ριόδου, αποφασίζουμε: 

Το Καταστατικό του Ταμείου Συντάξεως και Πρόνοιας Προσωπικού 
της Α.Τ.Ε. όπως αυτό είχε εγκριθεί με την 37401/26/27.7.1932 
απόφαση του Υπουργού Εθνικής Οικονομίας και ανααυντάχθηκε, τρο¬ 
ποποιήθηκε και συμπληρώθηκε με την ΑΥΥΠ και Κ.Α. Φ46/3239/ 
1987 (ΦΕΚ 108), τροποποιείται ως ακολούθως: 

1. Η παράγραφος 2 του άρθρου 34 τροποποιείται ως εξής: 

«2. Το εφάπαξ βοήθημα υπολογίζεται στον τελευταίο ετήσιο μισθό 
όπως αυτός καθορίζεται στην επόμενη παράγραφο κατά την ακόλουθη 
κλίμακα: 

4% για κάθε χρόνο ασφάλισης από τον Ιο μέχρι και τον 10ο. 

8% για κάθε χρόνο ασφάλισης από τον 11ο μέχρι και τον 15ο. 

10% για κάθε χρόνο ασφάλισης από τον 16ο μέχρι και τον 32ο. 

5% για κάθε χρόνο ασφάλισης από τον 33ο μέχρι και τον 35ο». 

2. Η παράγραφος 1 του άρθρου 41, τροποποιείται ως εξής: 

«1. Σε περίπτωση θανάτου του συνταξιούχου χορηγείται ειδικό εφά¬ 
παξ βοήθημα για τις δαπάνες κηδείας του, καθοριζόμενο από το Διοικη¬ 
τικό Συμβούλιο το οποίο βοήθημα δεν μπορεί σε'καμία περίπτωση να 
υπερβεί το ποσό των 130.000 δραχμών και μετά από προσκόμιση των 
απαραίτητων δικαιολογητικών». 

3. Στο τέλος του άρθρου 44, προστίθενται δύο παράγραφοι με αριθ¬ 
μούς 5 και 6 ως εξής: 

«5. Κατ’ εξαίρεση των διατάξεων της περίπτωσης γ' της παραγρά¬ 
φου 2 του άρθρου 18 του Καταστατικού, στην περίπτωση που η διάρ¬ 
κεια καταβολής του επιστημονικού επιδόματος ήταν μικρότερη των τεσ¬ 
σάρων ετών ή αν δεν είχε ποτέ καταβληθεί το επίδομα αυτό λόγω μετα¬ 
γενέστερης καθιέρωσής του, παρέχεται η ευχέρεια στους ενδιαφερομέ¬ 
νους ύστερα από σχετική αίτησή τους, να αναγνωρίσουν το χρόνο αφού 
καταβάλουν στο Ταμείο τις αναλογούσες εισφορές ασφαλισμένου και ερ¬ 
γοδότη για ολόκληρη την τετραετία ή για τον υπολειπόμενο προς συ¬ 
μπλήρωση χρόνο. Η εισφορά υπολογίζεται πάνω στο ποσό του αντίστοι¬ 
χου επιδόματος που χορηγείται από την Τράπεζα στους εν ενεργεία 
υπαλλήλους της, οι οποίοι κατά την ημέρα εξαγοράς υπάγονται στα ίδια 
κλιμάκια ή βαθμό με το συνταξιούχο. 

6. Τα ποσοστά για τον καθορισμό της σύνταξης σύμφωνα με τις δια¬ 
τάξεις της παρ. 3 του άρθρου 18 του Καταστατικού εφαρμόζονται και 
για τις ασφαλιστικές περιπτώσεις που έχουν επέλθει μέχρι την 
1.5.1983 και γι’ αυτό αναθεωρείται η σύνταξη των συνταξιούχων αυ¬ 
τών από το Ταμείο. Τα οικονομικά όμως αποτελέσματα αρχίζουν την 
πρώτη του επόμενου μήνα μετά τη δημοσίευση της απόφασης αυτής». 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 31 Οκτωβρίου 1988 

Ο ΥΦΥΠΟΥΡΓΟΣ 

ΝΙΚ. ΡΙΖΟΓΙΑΝΝΗΣ 

* φ .— 

Αριθ. Φ.136.Ι0/Β2/4686 (8) 

Ανάθεση έργου με μίσθωση από το Παν/μιο Αιγαίου. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 
ΚΑΙ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

'βχοντας υπόψη: 

1. Τις διατάξεις των άρθρων α) 9 παρ..6 του Ν. 1256/82 «Για την 
πολυθεσία, την απασχόληση κ.λπ.» ΦΕΚ 65/82 τ.Α', β) 15 του Ν. 
1735/87 «προσλήψεις στο Δημόσιο Τομέα κ.λπ.» ΦΕΚ 195/87 τ.Α\ 

2. Το έγγραφο του παν/μίου Αιγαίου 1341/4.8.88, αποφασί¬ 
ζουμε: 3. 

Καθορίζουμε τον αριθμό των προσώπων που μπορεί το Παν/μιο Αι¬ 
γαίου να αναθέσει έργο με μίσθωση σε διάφορα άτομα προκειμένου να 
αναλάβουν εργασίες για τη σύνταξη προδιαγραφών και τεχνικών περι¬ 
γραφών, προκαταρκτικών μελετών, καθώς και με τον έλεγχο και την 
παραλαβή των στατικών και ηλεκτρομηχανολογικών εργασιών στα 
επιτελούμενα έργα του παραπάνω ιδρύματος στη Σάμο, Χίο, Ρόδο και 
Μυτιλήνη ως ακολούθως: 


1. Σε έναν (1) Πολιτικό Μηχανικό υπερεικοσαετούς πείρας, με εμπει¬ 
ρία στη διοίκηση εκτέλεσης έργων και ειδικότερα έργων επισκευής και 
αναδιαρρύθμισης υφισταμένων κτιρίων, έναντι συνολικής αμοιβής 
2.500.000 δρχ. 

2. Σε δύο (2) Πολιτικούς Μηχανικούς με πείρα άνω των πέντε (5) 
ετών και εμπειρία στη μελέτη και εκτέλεση Δημοσίων έργων και ειδικό¬ 
τερα έργων επισκευής και αναδιαρρύθμισης υφισταμένων κτιρίων, ένα¬ 
ντι συνολικής αμοιβής 2.000.000 δρχ. 

3. Σε τρεις (3) Αρχιτέκτονες Μηχανικούς, δωδεκαετούς και άνω πεί¬ 
ρας, με εμπειρία σε μελέτες πανεπιστημιακών κτιρίων και επισκευές και 
αναδιαρρυθμίαεις υφισταμένων κτιρίων, έναντι συνολικής αμοιβής 
2.500.000 δρχ. 

4. Σε ένα (1) Μηχανολόγο Μηχανικό, με πείρα άνω των πέντε (5) 
ετών και εμπειρία σε μελέτες έργων επισκευής και αναδιαρρύθμισης 
υφισταμένων κτιρίων, έναντι συνολικής αμοιβής 2.000.000 δρχ. 

5. Σε ένα (1) Σχεδιαστή Εργοδηγό, τουλάχιστο 15ετούς πείρας και 

άνω, με εμπειρία στη σχεδίαση και σύνταξη προδιαγραφών Δημοσίων 
Έργων και επιμετρητικών στοιχείων, έναντι συνολικής αμοιβής 
1.700.000 δρχ. ' 

Όλες οι παραπάνω αναθέσεις εγκρίνονται για χρονικό διάστημα ενός 
(1) έτους και με την προϋπόθεση ότι το έργο αυτό αφορά εργασίες που 
δεν ανάγονται στον κύκλο καθηκόντων των υπαλλήλων του ανωτέρω 
Ιδρύματος. - 

Τόπος εκτέλεσης του έργου αυτού ορίζεται η Αθήνα. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 1 Νοεμβρίου 1988 

ΟΙ ΥΠΟΥΡΓΟΙ ’ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΘΝ. ΠΑΙΔΕΙΑΣ & ΘΡΗΣ/ΤΩΝ 

ΑΠ. ΚΑΚΛΑΜΑΝΗΣ ΓΙΩΡΓΟΣ ΠΑΠΑΝΔΡΕΟΥ 

-♦- 

Αριθ. 28736 (9) 

Τροποποίηση απόφασης συγχώνευσης Υπηρεσιακών και Υπηρεσιακών 

Πειθαρχικών Συμβουλίων της Γενικής Γραμματείας Αθλητισμού. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒ/ΣΗΣ ΚΑΙ 
ΑΝΑΠΛΗΡΩΤΗΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Της παρ. 2 του άρθρου 4 του Ν. 1232/82 «Επαναφορά σε ισχύ 
τροποποίηση και συμπλήρωση των διατάξεων του Ν.Δ. 4352/1964 
και άλλες διατάξεις» και της παρ. 1 του άρθρου 11 του Ν. 1256/82 
«Για την πολυθεσία την πολυαπασχόληση και την καθιέρωση ανωτάτου 
ορίου απολαβών στο Δημόσιο Τομέα καθώς και για το Ελεγκτικό Συνέ¬ 
δριο το Νομικό Συμβούλιο του Κράτους και άλλες διατάξεις». 

β) Του Ν. 1586/86 «Βαθμολογική διάρθρωση των θέσεων του Δη- 
μοσίου νομικών προσώπων δημοσίου δικαίου και των οργανισμών τοπι¬ 
κής αυτοδιοίκησης και άλλες διατάξεις». 

γ) Τις σχετικές με τα Υπηρεσιακά Συμβούλια και τα Υπηρεσιακά 
Πειθαρχικά Συμβούλια των Δημοσίων Υπηρεσιών. 

2. Την αριθμ. Φ.7/197/7401/10.9.87 απόφαση του Υπουργού 
Προεδρίας Κυβερνήσεως με την οποία παρατείνεται μέχρι 31.12.1988 
η προθεσμία σύστασης, σύνθεσης και ανασύνθεσης των συλλογικών ορ¬ 
γάνων του κατά το άρθρο 1 παρ. 6 του Ν. 1256/82 δημόσιου τομέα 
στα οποία περιλαμβάνονται τα Υπηρεσιακά και τα Υπηρεσιακά Πειθαρ¬ 
χικά Συμβούλια (ΦΕΚ 734/Β/30.10.82). 

3. Την αριθμ. Γ3-1/Φ505/23.6.82 απόφαση του Υπουργού Προε¬ 
δρίας Κυβερνήσεως με την οποία συγχωνεύθηκαν τα Υπηρεσιακά και 
Υπηρεσιακά Πειθαρχικά Συμβούλια της Γενικής Γραμματείας Αθλητι¬ 
σμού (ΦΕΚ 438/Β/24.6.82). 

4. Την ανάγκη προσαρμογής του Υ πηρεσιακού Συμβουλίου της Γ ενι¬ 
κής Γραμματείας Αθλητισμού του Υπουργείου Πολιτισμού στη νέα υφι¬ 
στάμενη κατάσταση λόγώ της σύστασης νέων κλάδων ως και της νέας 
βαθμολογικής διάρθρωσης. 

5. Την αριθμ. Υ.596/29.6.88 απόφαση του Πρωθυπουργού «Καθο- 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


77 - 72 .'! 

ρισμός αρμοδιοτήτων του Αναπληρωτή Υπουργού Πολιτισμού Θ. 
Στάθη» (ΦΕΚ 452/1.7,88 τ.Β’), αποφασίζουμε: 

Τροποποιούμε την αριθμ. Γ3-1/Φ505/23.6.82 του Υπουργού 
Προεδρίας Κυβερνήσεως με την οποία συγχωνεύθηκαν τα Υπηρεσιακά 
και Υπηρεσιακά Πειθαρχικά Συμβούλια της Γενικής Γραμματείας 
Αθλητισμού κατά το μέρος που αφορά την παρ. 2 εδάφιο αα' ως εξής: 

Στην περίπτωση που προεδρεύει ο Γενικός Γραμματέας, ορίζονται 
ένας δικαστικός λειτουργός του προηγουμένου εδαφίου και ένας μόνιμος 
υπάλληλος των κλάδων ΠΕ ΤΕ ή ΔΕΙ που να κατέχει τον Α' βαθμό 
■στον οποίο να έχει καταταχθεί σύμφωνα με τις διατάξεις του Ν. 1586/ 
86, τουλάχιστον από τον 5ο βαθμό. 

Κατά τα λοιπά ισχύει η αριθμ. Γ3-1/Φ505/23.6.82 απόφαση του 
Υπουργού Προεδρίας Κυβερνήσεως (ΦΕΚ 438/Β/24.6.82). . 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 4 Νοεμβρίου 1988 

01 ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΑΝΑΠΛΗΡΩΤΗΣ ΠΟΛΙΤΙΣΜΟΥ 

ΑΠ. ΚΑΚΛΑΜΑΝΗΣ ΘΕΟΔΩΡΟΣ ΣΤΑΘΗΣ 

- 

Αριθ. ΥΠΠΟ/ΑΙΑΑΠ/Γ/41877/2584 (10) 

Χαρακτηρισμός ως ιστορικών διατηρητέων μνημείων των δύο μετοχια- 

κών χτισμάτων της Ιεράς Μονής Αγ. Παύλου στη Ν. Φώκαιά Χαλ¬ 
κιδικής: · 

Η ΥΠΟΥΡΓΟΣ ΠΟΛΙΤΙΣΜΟΥ 

. Έχοντας υπόψή: 

1. Τις διατάξεις: 

α)Τόυ Ν, 1558/85 «περί Κυβέρνησης και Κυβερνητικών Οργάνων» 
που δημοσιεύθηκε στο ΦΕΚ 137/τ.Α'/26.7.'85. 

β) Του άρθρου 52 του Ν. 5351/1932 «περί Αρχαιοτήτων». 

* ’ ' 

γ) Του Ν. 1469/50 «περί προστασίας ειδικής κατηγορίας οικοδομη¬ 
μάτων και έργων τέχνης μετάγεστέρων του 1830». 

δ) Του ΓΙ.Δ. 941/77 «περί - Οργανισμού του ΥΠΠΕ». 

ε) Την ΥΑ με αριθμ. ΥΠΠΟ/ΔΙΟΙΚ/Ο-Ε/Φ09/32530/8.8.86 

«περί μεταβίβασης αρμοδιοτήτων και δικαιώματος υπογραφής «Με 
εντολή Υπουργού» στο Γ ενικό Γ ραμματέα, στον Ειδικό Γ ραμματέα του 
Διοικητικού Τομέα Πολιτιστικής Κληρονομιάς και στους Προϊσταμέ¬ 
νους Δ/νσεων, Τμημάτων και Γραφείων της Κεντρικής Υπηρεσίας του 
Υπουργείου Πολιτισμού» (ΦΕΚ 548/τ.Β'/12.8.86). 

2. Το Π.Δ. 161/26.4.84 (ΦΕΚ 54/Α/30.4.84) «περί ανακατανο¬ 
μής αρμοδιοτήτων των Υπουργείων ΥΠΠΕ-ΥΧΟΠ». 

3. Τα στοιχεία· του φακέλου. 

4. Την ομόφωνη γνωμοδότηση του Τοπικού Συμβουλίου Μνημείων 
Κεντρικής και Δυτικής Μακεδονίας με αριθμό 128/5.9.88, αποφασί¬ 
ζουμε: 

. Χαρακτηρίζουμε ως ιστορικά διατηρητέα μνημεία που χρειάζονται 
ειδική κρατική προστασία, σύμφωνα με τις διατάξεις του Ν. 1469/50, 
τα δύο μετοχιακά χτίσματα, ιδιοκτησίας Ιεράς Μονής Αγ. Παύλου του 
Αγίου Όρους, που βρίσκονται στη Νέα Φώκαια Χαλκιδικής, γιατί απο¬ 
τελούν πολύτιμες μαρτυρίες των εγκαταστάσεων της Ιεράς Μονής 
Αγίου Παύλου του Αγίου Όρους στη Νέα Φώκαια Χαλκιδικής. 

Ο 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 24 Οκτωβρίου 1988 

Με εντολή Υπουργού 
Ο Ειδικός Γραμματέας 
ΓΕΩΡΓΙΟΣ ΘΩΜΑΣ 


Αριθ. Κ1-4173 (11) 

Πρόσληψη προσωπικού με σχέση εργασίας ιδιωτικού δικαίου ορισμένου 
χρόνου στο Επιμελητήριο Μαγνησίας. 

Ο ΥΠΟΥΡΓΟΣ ΕΜΠΟΡΙΟΥ 

Έχοντας υπόψη: 

1. Το Ν. 1558/1985 «Κυβέρνηση και Κυβερνητικά Όργανα». 

2. Το Π.Δ. 607/1976 «Περί Οργανισμού του Υπουργείου Εμπο¬ 
ρίου». 

3. Τις διατάξεις του άρθρου 5 του Ν. 993/1979 «Περί του επί συμ- 
βάσει εργασίας- ιδιωτικού προσωπικού του Δημοσίου των Οργανισμών 
Τοπικής Αυτοδιοίκησης και των λοιπών νομικών προσώπων δημοσίου 
δικαίου». 

' 4. Τις διατάξεις του άρθρου 9 του Ν. 1476/1984 «Διορισμός σε μό¬ 
νιμες θέσεις του προσωπικού με σχέση εργασίας ιδιωτικού δικαίου του 
Δημοσίου των Ν.Π.Δ.Δ. των Ο.Τ.Α. και άλλες διατάξεις». 

5. Το αριθ. 9/22.9.1988 πρακτικό της Διοικητικής Επιτροπής του 
Επιμελητηρίου Μαγνησίας. 

6. Την αριθ. Β3-139/16.2.1987 Κοινή Απόφαση του Πρωθυπουρ¬ 
γού· και του Υπουργού Εμπορίου «ανάθεση αρμοδιοτήτων στον Υφυ¬ 
πουργό Εμπορίου» (ΦΕΚ 90/Β/1987), αποφασίζουμε: 

Διαπιστώνουμε το απρόβλεπτο και επείγον της ανάγκης που δη- 
μίουργήθηκε στη λειτουργία του Επιμελητηρίου Μαγνησίας, λόγω έλ¬ 
λειψης υπαλλήλων της Κατηγορίας ΥΕ και καθορίζουμε σ’ ένα (1) τον 
'αριθμό των υπαλλήλων της κατηγορίας ΥΕ που μπορεί να προσλάβει το 
παραπάνω Επιμελητήριο με σχέση εργασίας ιδιωτικού δικαίου ορισμέ¬ 
νου χρόνου και για διάστημα οκτώ (8) μηνών. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 1 Νοεμβρίου 1988 

Ο ΥΦΥΠΟΥΡΓΟΣ 

Γ. ΔΑΣΚΑΛΑΚΗΣ 
-♦- 

Αριθ. ΟΙΚ. Κ1-4175 * (12) 

Πρόσληψη προσωπικού με σχέση εργασίας ιδιωτικού δικαίου ορισμένου 
χρόνου στο Επιμελητήριο Καβάλας. 

Ο ΥΠΟΥΡΓΟΣ ΕΜΠΟΡΙΟΥ 

Έχοντας υπόψη: 

1. Το Ν. 1558/85 .«Κυβέρνηση και Κυβερνητικά Όργανα». 

2. Το Π.Δ. 607/76 «Περί Οργανισμού του Υπουργείου Εμπορίου». 

3. Τις διατάξεις του άρθρου 5 του Ν. 993/79 «Περί του, επί συμβά- 
σει εργασίας ιδιωτικού δικαίου, προσωπικού του δημοσίου, του οργανι¬ 
σμού τοπικής αυτοδιοίκησης και των λοιπών νομικών προσώπων δημο¬ 
σίου δικαίου». 

4. Τις διατάξεις του άρθρου 9 του Ν. 1476/84 «Διορισμός σε μόνι¬ 
μες θέ'σεις του προσωπικού, με σχέση εργασίας ιδιωτικού δικαίου του 
Δημοσίου, των Ν.Π.Δ.Δ., των Ο.Τ.Α. και άλλες διατάξεις». 

5. Το αριθ. 10/11.10.88 πρακτικό της Διοικητικής Επιτροπής του 
Επιμελητηρίου Καβάλας. 

6. Την αριθ. Β3-139/16.2.87 Κοινή Απόφαση του Πρωθυπουργού 
και του Υπουργού Εμπορίου «ανάθεση αρμοδιοτήτων στον Υφυπουργό 
Εμπορίου» (ΦΕΚ 90/Β/1987), αποφασίζουμε: 

Διαπιστώνουμε τό απρόβλεπτο και επείγον της ανάγκης, που πρόκει¬ 
ται να δημιουργηθεί στη λειτουργία του Επιμελητηρίου Καβάλας, λόγω 
της υποβολής αίτησης παραίτησης από την καθαρίστρια, που υπηρετεί 
και καθορίζουμε σε ένα (1) τον αριθμό των καθαριστριών που μπορεί να 
προσλάβει το παραπάνω Επιμελητήριο, με σχέση “Εργασίας Ιδιωτικού 
Δικαίου Ορισμένου Χρόνου και για διάστημα οκτώ (8) μηνών. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 1 Νοεμβρίου 1988 

Ο ΥΦΥΠΟΥΡΓΟΣ 

Γ. ΔΑΣΚΑΛΑΚΗΣ 




ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 18471 ' (13) 

Σύμβαση μίσθωσης έργου από το ΚΑΠΗ Κορυδαλλού. 

Ο ΝΟΜΑΡΧΗΣ ΔΤΤ. ΑΤΤΙΚΗΣ 
Έχοντας υπόψη: 

1. Τις διατάξεις του άρθρου 15 παρ. 1 του Ν. 1735/87, για τις 
προσλήψεις στο Δημόσιο Τομέα, τον κοινωνικό έλεγχο στη δημόσια 
διοίκηση, πολιτικά δικαιώματα και άλλες διατάξεις. 

2. Την 71223/23.10.1987 κοινή απόφαση του Πρωθυπουργού και 
του Υπουργού Εσωτερικών για τη μεταβίβαση αρμοδιοτήτων στον 
Υφυπουργό Εσωτερικών (ΦΕΚ 553/23.10.87 τ.Α.’). . 

3. Τις διατάξεις του Π. Δ/τος 260/88 (ΦΕΚ 119/88 τ. Α’). 

4. Τις ανάγκες του ΚΑΠΗ Κορυδαλλού, αποφασίζουμε: 

Καθορίζουμε τον αριθμό των προσώπων που είναι απαραίτητο να 
απασχοληθεί με μίσθωση έργου από το ΚΑΠΗ Κορυδαλλού σύμφωνα 
με τις διατάξεις του άρθρου 681 κ.ε. του Αστικού Κώδικα ως εξής: από 
ένα γιατρό παθολόγο. 

Απαραίτητα προσόντα κατά ειδικότητα τα προβλεπόμενα από τις 
ισχύουσες διατάξεις. 

Το συγκεκριμένο έργο που πρόκειται να εκτελεστεί είναι η παροχή ια¬ 
τρικής προστασίας στα.μέλη του ΚΑΠΗ. 

Το χρονικό διάστημα που απαιτείται για την ολοκλήρωση του προα- 
ναφερομένου έργου είναι από τη δημοσίευση της παρούσης απόφασης 
και για ένα χρόνο. 

Η αμοιβή του παραπάνω θα καθοριστεί στη σύμβαση που θα υπογρα¬ 
φεί και οπωσδήποτε δεν θα υπερβεί το-ποσό των 480.000 δρχ. 

ν 

Η εκτέλεση του έργου θα παρακολουθείται από την Αντιδήμαρχο Κο¬ 
ρυδαλλού. 

Ως τόπος εκτέλεσης του έργου ορίζεται το ΚΑΠΗ Κορυδαλλού. 

Το συγκεκριμένο έργο δεν ανάγεται στον κύκλο καθηκόντων των 
υπαλλήλων που υπηρετούν σήμερα. 


77.73 

Η απόφαση "αυτή να δημοσιευθεί στην Εφημερίδα της Κυβερνησεως./ 

Αιγάλεω, 20 Οκτωβρίου 1988 

Ο ΝΟΜΑΡΧΗΣ 

Γ! ΑΝΑΝΙΑΔΗΣ 

- ♦ - . 

Αριθ. 14950 · . (14 

Διαπίστωση του κατεπείγοντος των αναγκών πρόσληψης προσωπικού ' 
από το Δήμο Αμυνταίου Ν. Φλώρινας. 

Ο ΝΟΜΑΡΧΗΣ ΦΛΩΡΙΝΑΣ 

Με την Ε.Σ. 14950/29.10.1988 απόφαση του Νομάρχη Φλώρι¬ 
νας, που εκδόθηκε μετά από πρόταση του Δημοτικού Συμβουλίου Αμυ¬ 
νταίου, που διαλαμβάνεται στην 130/1988 απόφασή του διαπιστώνε¬ 
ται το κατεπείγον των αναγκών πρόσληψης από το Δήμο Αμυνταίου 
ενός εργάτη για την καθαριότητα και είσπραξη των τελών Δημοτικών 
Σφαγείων με σχέσή εργασίας ιδιωτικού δικαίου, για χρονικό διάστημα 
οκτώ (8) μηνών, σύμφωνά με το άρθρο 254 του’ Ν. 1188/81. 

Φλώρινα, 29 Οκτωβρίου 1988 

Ο ΝΟΜΑΡΧΗΣ 
ΠΑΝΑΓΙΩΤΗΣ ΒΑΣΙΛΕΙΟΥ 

- ♦ - 

Αριθ. 14949 (15) 

Διαπίστωση του κατεπείγοντος των αναγκών πρόσληψης· προσωπικού 
από το Δήμο Αμυνταίου Ν. Φλώρινας.. 

Ο ΝΟΜΑΡΧΗΣ ΦΛΩΡΙΝΑΣ 

Με την Ε.Σ. 14949/29.10.1988 απόφαση του Νομάρχη Φλώρι¬ 
νας, που εκδόθηκε μετά από πρόταση του Δημοτικού Συμβουλίου Αμυ¬ 
νταίου, που διαλαμβάνεται στην αριθ. 129/1988 απόφασή του, διαπι¬ 
στώνεται το κατεπείγον των αναγκών πρόσληψης από. το/Δήμο Αμυ¬ 
νταίου ενός εργάτη για την καθαριότητα με σχέση.εργασίας ιδιωτικού 
δικαίου, για χρονικό διάστημα οκτώ (8) μηνών, σύμφωνα με το άρθρο 
254 του Ν. 1188/81. 

Φλώρινα, 29 Οκτωβρίου 1988 

Ο ΝΟΜΑΡΧΗΣ 
ΠΑΝΑΓΙΩΤΗΣ ΒΑΣΙΛΕΙΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




